6. 12. 90 De Europæiske Fællesskabers Tidende Nr. C 306/7 
II 
(Forberedende retsakter) 
KOMMISSIONEN 
Forslag til Rådets direktiv om ændring af direktiv 76/308/EØF om gensidig bistand ved inddri­
velse af fordringer i forbindelse med foranstaltninger, der er finansieret af Den Europæiske 
Udviklings- og Garantifond for Landbruget, samt af landbrugsimportafgifter og told, og i 
forbindelse med merværdiafgift 
KOM(90) 525 endelig udg. — SYN 313 
(Forelagt af Kommissionen den 27. november 1990) 
(90/C 306/10) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 
100 A, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Ved Rådets direktiv 76/308/EØF ('), senest ændret ved 
akten vedrørende Spaniens og Portugals tiltrædelse, blev 
der fastlagt fælles regler om gensidig bistand med 
henblik på inddrivelse af fordringer i forbindelse med 
foranstaltninger, der finansieres af Den Europæiske 
Udviklings- og Garantifond for Landbruget, samt af 
landbrugsimportafgifter og told, og i forbindelse med 
merværdiafgift; 
i den nuværende situation kan et fordringsdokument 
vedrørende told og punktafgifter udfærdiget af myndig­
hederne i en medlemsstat principielt ikke gøres gældende 
i en anden medlemsstat; 
de i de enkelte medlemsstater gældende bestemmelser 
om inddrivelse af punktafgifter udgør, alene på grund af 
begrænsningen i deres anvendelsesområde til hver 
medlemsstats nationale område, en hindring for det indre 
markeds oprettelse og funktion; under disse omstændig­
heder er det nødvendigt af fastsætte fælles regler om 
gensidig bistand mellem medlemsstaterne med henblik på 
inddrivelse af punktafgifter, navnlig for så vidt angår 
(') EFT nr. L 73 af 19. 3. 1976, s. 18. de punktafgifter, der i øbjeblikket inddrives af alle 
medlemsstaterne; disse regler bør også gælde for inddri­
velse af renter og omkostninger i forbindelse med disse 
fordringer; 
derfor bør direktivets anvendelsesområde udvides til også 
at omfatte de nævnte punktafgifter; 
inddrivelsen af fordringer, der er omhandlet i et doku­
ment, som hjemler ret til eksekution, foretages i henhold 
til love og administrative bestemmelser om inddrivelse af 
lignende fordringer, der er opstået i den medlemsstat, 
hvor den kompetente myndighed er hjemmehørende; 
dette princip bør navnlig anvendes for så vidt angår 
privilegerede fordringer; 
det bør fastsættes, at hver medlemsstat meddeler 
Kommissionen en liste over de kompetente myndigheder, 
der kan fremsætte eller modtage anmodninger om 
bistand, for at disse lister kan fordeles blandt de øvrige 
medlemsstater; 
tilstedeværelsen af et sådant arrangement til gensidig 
bistand er nødvendig for at sikre det indre markeds 
funktion som omhandlet i EØF-Traktatens artikel 8 A — 
VEDTAGET FØLGENDE DIREKTIV: 
Artikel 1 
I direktiv 76/308/EØF foretages følgende ændringer: 
1) Titlen affattes således: 
»Rådets direktiv af 15. marts 1976 om gensidig 
bistand ved inddrivelse af fordringer i forbindelse 
med foranstaltninger, der er finansieret af Den Euro-
Nr. C 306/8 De Europæiske Fællesskabers Tidende 6. 12. 90 
pæiske Udviklings- og Garantifond for Landbruget, 
samt af landbrugsimportafgifter og told, og i forbin­
delse med merværdiafgift og visse punktafgifter«. 
2) Artikel 2 og 3 affattes således: 
»Artikel 2 
I nærværende direktiv forstås ved: 
a) Importafgifter 
— told og afgifter med tilsvarende virkning, der 
er fastsat ved indførsel af varer 
— landbrugsafgifter og andre afgifter ved 
indførsel, der er fastsat inden for rammerne af 
den fælles landbrugspolitik eller som led i de 
særlige ordninger, er anvendes på visse varer, 
som er frembragt ved forarbejdning af land­
brugsprodukter. 
b) Eksportafgifter 
— told og afgifter med tilsvarende virkning, der 
er fastsat ved udførsel af varer 
— landbrugsafgifter og andre afgifter ved 
udførsel, der er fastsat inden for rammerne af 
den fælles landbrugspolitik eller som led i de 
særlige ordninger, der anvendes på visse varer, 
som er frembragt ved forarbejdning af land­
brugsprodukter. 
c) Anmodende myndighed 
Den myndighed i en medlemsstat, der fremsætter 
anmodning om bistand vedrørende en af de i 
artikel 3 omhandlede fordringer. 
d) Anmodede myndighed 
Den myndighed i en medlemsstat, til hvilken en 
anmodning om bistand rettes. 
Artikel 3 
Dette direktiv anvendes for samtlige fordringer i 
forbindelse med 
a) restitutioner, interventioner og andre foranstalt­
ninger, der helt eller delvis finansieres af Den 
Europæiske Udviklings- og Garantifond for Land­
bruget, herunder de beløb, der skal opkræves som 
led i disse foranstaltninger b) importafgifter 
c) eksportafgifter 
d) merværdiafgifter 
e) følgende punktafgifter: 
— punktafgift på fabrikeret tobak 
— punktafgift på alkoholholdige drikkevarer og 
på alkohol indeholdt i andre varer 
— punktafgift på mineralolier 
f) gebyrer og renter i forbindelse med inddrivelse af 
ovennævnte fordringer.« 
3) Artikel 10 affattes således: 
»Artikel 10 
Fordringer til inddrivelse tillægges samme privilegier 
som lignende fordringer, der er opstået i den 
medlemsstat, hvor den myndighed, der anmodes om 
bistand, er hjemmehørende.« 
4) Artikel 19 affattes således: 
»Artikel 19 
Medlemsstaterne meddeler Kommissionen en liste 
over de myndigheder, der har beføjelse til at frem­
sætte og modtage anmodninger om bistand, samt 
enhver ændring heraf, som senere måtte forekomme. 
Kommissionen underretter de øvrige medlemsstater 
herom.« 
Artikel 2 
Medlemsstaterne sætter de nødvendige love og admini­
strative bestemmelser i kraft for senest den 1. januar 
1992 at efterkomme dette direktiv. 
Når medlemsstaterne vedtager disse bestemmelser, 
henvises der deri til dette direktiv, eller de ledsages ved 
offentliggørelsen af en sådan henvisning. De nærmere 
regler for denne henvisning fastsættes af medlemssta­
terne. 
Artikel 3 
Dette direktiv er rettet til medlemsstaterne.